《冷泉亭看放水》
宋代·陆垕

泉声飞出闸，委折绿阴间。
此地原无暑，多时不入山。
草欹疑石坠，水定见鱼还。
难得同龟鹤，游吟半日闲。

作者简介：（1258—1307）元间常州江阴人，字仁重，号义斋。幼以孝友闻。元世祖至元中，元军南下。率乡人见伯颜，论议有合，元兵遂不涉其境。伯颜奏授同知徽州路总管府事，以廉能称。升浙西廉访使，所至黜赃吏，洗冤狱。卒谥庄简。